title: Ligallo (ganadería)
text: Un ligallo ye una agrupación local de pastors. En Aragón no i heba una organización cheneral controlata por la Corona como la Mesta en Castiella.
  
  Denominacions 
  Lo termin ligallo s'emplegaba en Calatayú, Teruel, Gúdar, Íxar y muitos atros lugars, y en parte encara s'emplega; en Zaragoza, Taust u Exeya d'os Caballers se deciba Casa de Ganaderos de Zaragoza; en Letux, Cofradía de Pastores; En Albarracín feban servir os termins Ligallo y Mesta chuntos Ligallo o Mesta dica o sieglo XVI, dimpués facioron servir només Mesta. Tamién en o sieglo XVI s'escribiba Ligallo en Íxar como amuestra que en 1564 Juan Francisco Cristóbal y Fernández de Heredia, o tercer duque d'Íxar, atorgó un mandamiento en o que se puet leyer "ligallo o mesta" y ligallalmente:
  
  A reunión anyal tanto de ganaders como de lurs pastors pa tratar afers ganaders se deciba día de ligallo. Las Ordinacions de la Confrairía de Ganaders de la ciudat de Zaragoza establiban que lo 
  día d'esta reunión fuese tercer dimpués de la Pascua de Resurrección. Un consello permanent presidiba estas reunions y cada anyo se leyeban las ordinacions, sorteyaban oficios, pagaban a los pastors, que yeran obligatos a ir-ie y heban de dar cuenta de las reses que cusiraban, baixo multa en caso de no fer-lo asinas.
  
  La palabra ha deixato senyal toponimico, por eixemplo los puestos por on pasaba lo bestiar se diciban pasos de ligallo.
  
  En Camarles (Baixo Ebro) bi ha dos vicos con nombre de Lligallo, Lligallo del Gànguil y Lligallo del Roig. En lo subdialecto tortosín de los Puertos de Bezeit, Puertos de Moriella y comarca de lo Matarranya s'emplega la palabra lligallo por tener contactos historicos con pastors teruelanos y baixoaragoneses, que en o sieglo XX encara emplegaban ligallo (en Íxar ligallo coexistiba con ligajo). Tamién podeba influir que i hese rotas transhumants dende o Sistema Iberico ta lo Delta de l'Ebro y costas de Castellón. En Bezeit i heba un lligallo de pastors y atro de colmeners.
  
  En Moriella la institución de lo Ligallo existe por lo menos dende 1271 con este nombre, y la estituyó Chaime I:
  
  Referencias 
  
  Organismos ligaus a la ganadería